pythainlp/thai-wiki-dataset-v4 huggingface dataset:
คอร์ปุส คาเวอร์โนซุม พีนิส

คอร์ปุส คาเวอร์โนซุม พีนิส  เป็นคู่ของบริเวณคล้ายฟองน้ำของเนื้อเยื่อพองยุบได้ ซึ่งในขณะแข็งตัวนั้นองคชาตจะประกอบด้วยเลือดเป็นส่วนใหญ่
คอร์ปุสนั้นมีต้นกำเนิดเหมือนกันกับคอร์ปุส คาเวอร์โนซุม กลิโตริดิสในเพศหญิง ซึ่งเป็นส่วนตัวของปุ่มกระสันที่ประกอบด้วยคู่เนื้อเยื่อพองยุบได้ของคาร์ปุส คาเวอร์โนซุม โดยเป็นโครงสร้างที่คล้ายคลึงกันอย่างเห็นได้ชัด
กายวิภาค.
คอร์ปุส คาเวอร์โนซุมสองอันและคอร์ปุส สปอนจิโอซุม (หรือรู้จักกันว่า "corpus cavernosum urethrae" ในศัพท์และแผนภาพเก่า) เป็นเนื้อเยื่อพองยุบได้สามอันที่อยู่ด้วยกันตามความยาวขององคชาต ซึ่งจะเต็มไปด้วยเลือดในระหว่างการแข็งตัวขององคชาต คอร์ปุส คาเวอร์โนซุมสองอันจะวางตัวอยู่ตามลำองคชาต จากกระดูกหัวหน่าวไปจนถึงหัวองคชาต ซึ่งเป็นบริเวณที่ทั้งสามรวมเข้าด้วยกัน การก่อตัวเหล่านี้มาจากเนื้อเยื่อคล้ายฟองน้ำที่ประกอบด้วยทราเบคูเล ซึ่งเป็นช่องว่างไร้รูปร่างที่เต็มไปด้วยเลือดจะถูกบุด้วยเนื้อเยื่อบุผิวและถูกแยกออกจากกันโดยผนังกั้นเนื้อเยื่อเกี่ยวพัน<ref name="http://www.thesite.org/sexandrelationships/sexuality/exploration/embarrassingerections"></ref><ref name="http://www.whitelotuseast.com/Erection.htm">#เปลี่ยนทาง </ref>
กายวิภาคของเพศชายนั้นไม่มีกระเปาะโพรงหน้า (vestibular bulbs) แต่จะมีคอร์ปุส สปอนจิโอซุมแทน โดยเป็นบริเวณที่เล็กกว่าด้านล่างขององคชาต ซึ่งประกอบด้วยท่อปัสสาวะและก่อตัวเป็นหัวองคชาต
สรีรวิทยา.
ในบางสถานการณ์ การปล่อยไนตริกออกไซด์จะนำมาก่อนการผ่อนคลายของกล้ามเนื้อในคอร์ปุส คาเวอร์โนซุมและคาร์ปุส สปอนจิโอซุม ในกระบวนการที่คล้ายกับการเร้าอารมณ์ในเพศหญิง เนื้อเยื่อฟองน้ำจะถูกเติมด้วยเลือด จากหลอดเลือดแดงตามความยาวขององคชาต โดยมีเลือดเข้าสู่คอร์ปุส สปอนจิโอซุมเล็กน้อยเท่านั้น ส่วนที่เหลือที่เป็นคอร์ปุส คาเวอร์โนซุมนั้นขยายไปได้ถึง 90% ของเลือดที่เกี่ยวข้องกับการแข็งตัว และจะเพิ่มในทั้งความยาวและเส้นผ่านศูนย์กลาง ส่วนหน้าที่ของคอร์ปุส สปอนจิโอซุมนั้นคือการป้องกันการบีบอัดของท่อปัสสาวะในระหว่างการแข็งตัว
เลือดสามารถออกจากเนื้อเยื่อพองยุบได้ เพียงทางระบบระบายของหลอดเลือดดำบริเวณรอบของกำแพงด้านนอกของคอร์ปุส คาเวอร์โนซุมเท่านั้น โดยเนื้อเยื่อที่เป็นฟองน้ำจะกดทับกับเนื้อเยื่อที่หนาแน่นโดยรอบ (ทูนิกา อัลบูจินี) ทำให้จำกัดการไหลของหลอดเลือดดำเหล่านี้ ป้องกันไม่ให้เลือดไหลออกมาได้ ทำให้องคชาตนั้นเกิดการแข็งตัว
ฉัตรนาค

ฉัตรนาค (ชื่อวิทยาศาสตร์: "Leea guineensis") เป็นพืชในสกุลกะตังใบ ลักษณะเป็นไม้พุ่มไม่ผลัดใบขนาดเล็กถึงปานกลาง สูง 2–3 เมตร ลำต้นสีม่วงอ่อน เมื่ออายุมากสีเข้มขึ้น ใบเป็นใบประกอบแบบขนนกสองชั้น รูปไข่แกมรูปรี ขนาด 8–10 × 10–15 เซนติเมตร ปลายใบเรียวแหลม โคนใบสอบ ขอบใบเป็นคลื่น แผ่นใบสีม่วงแดงเป็นมัน ดอกออกเป็นช่อกระจุกแยกแขนงที่ปลายยอด มีดอกย่อยจำนวนมาก กลีบดอกย่อยด้านในสีชมพู ด้านนอกสีแดง โคนกลีบดอกเชื่อมติดกันเป็นหลอดสั้น ๆ ปลายแยกเป็นแฉก 5–6 แฉก กลีบเลี้ยงสีแดงอมม่วง ออกดอกช่วงเดือนกรกฎาคม–สิงหาคม ผลเป็นผลกลม มีเนื้อนุ่ม เมื่อสุกมีสีแดงคล้ำหรือดำ
ฉัตรนาคมีถิ่นกำเนิดในเขตร้อนและกึ่งเขตร้อนของทวีปยุโรป แอฟริกา และเอเชีย ปลูกเป็นไม้ประดับเนื่องจากมีทรงพุ่มสวย โดยปลูกบนดินร่วนระบายน้ำได้ดี แสงแดดรำไรหรือครึ่งวัน ต้องการน้ำปานกลาง รากนำมาทุบใช้พอกรักษาฝีหนอง ยาต้มจากรากและใบต้มใช้เป็นยารักษาบาดแผล
ตติยา สนสกุล

ตติยา สนสกุล เกิด 6 มกราคม พ.ศ. 2539 หรือชื่อเล่นว่า อ๋อลี่ เป็นนักแสดงและมีชื่อเสียงจากผลงานการแสดง ปัจจุบันเป็นนักแสดงสังกัด เดอะ วัน เอ็นเตอร์ไพรส์
อาทิตยา บุญยะเลี้ยง

อาทิตยา บุญยะเลี้ยง หรือ หญิง แปงอ้วนชื่อเล่น กระต่าย หรือที่รู้จักในชื่อ กระต่าย อาร์สยาม เกิดวันที่ 4 มิถุนายน พ.ศ. 2532 เป็นนักร้องหญิงที่มีชื่อเสียงของไทย และเป็นนักมวยไทยหญิงที่มีผลงานเป็นที่ยอมรับในประเทศญี่ปุ่น อีกทั้งยังเป็นน้องสาวแท้ ๆ ของกระแต อาร์สยาม
กระต่ายสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
ประวัติ.
อาทิตยา บุญยะเลี้ยง ชื่อเล่น "กระต่าย" ศิลปินค่ายอาร์สยาม เป็นชาวอำเภอห้างฉัตร จังหวัดลำปาง เป็นบุตรคนที่สามจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระแต อาร์สยาม (ชื่อเดิม: คุณกระแต โฟร์ทีน หรือ นิภาพรคุณหญิง แปงอ้วน) ตามลำดับ
ฐิฆพรณ์จบการศึกษาระดับประถมศึกษาจากโรงเรีบนอรุโณทัยลำปางจบการศึกษาระดับมัธยมศึกษาจากโรงเรียนเคนเน็ตแม็คเคนซีลำปาง การศึกษาระดับปริญญาตรี คณะสถาปัตยกรรม มหาวิทยาลัยศรีปทุม
ผลงานเพลงชุดแรกที่บันทึกเสียงคือ "ตีเข่าเขย่าแดนซ์" โดยได้ใช้ชื่อว่า กระแต-กระต่าย (นามสกุลก่อนสมรสของมารดา) เข้าบันทึกเสียงเป็นนักร้องลูกทุ่งคนแรกของค่ายอาร์ สยาม เมื่อปี พ.ศ. 2551 งานเพลงในยุคแรกเป็นแบบลูกทุ่งภาคกลาง และลูกทุ่งอีสาน แต่หลังจากมีผลงาน ชุด ได้เริ่มออกผลงานแนวหมอลำโดยมี พิมพ์ใจ เพชรพลาญชัย เป็นครูสอนการร้องลำให้ ในเดือนมิถุนายน พ.ศ. 2561 อาทิตยา ได้เซ็นสัญญากับค่ายใหม่อาร์สยาม ในสังกัดอาร์เอส เมื่อปี พ.ศ. 2563 เป็นนักร้องค่ายKT Family Official.
ทางหลวงแผ่นดินหมายเลข 376

ทางหลวงแผ่นดินหมายเลข 376 หรือ ทางเลี่ยงเมืองราชบุรี เป็นทางหลวงแผ่นดินขนาด 4-6 ช่องจราจร มีลักษณะเป็นถนนอ้อมตัวเมืองราชบุรีไปทางทิศตะวันออก เริ่มต้นจากถนนเพชรเกษม ที่ทางแยกต่างระดับเลี่ยงเมืองราชบุรี ข้ามคลองขุดลัด ผ่านถนนราชาบุระ จากนั้นข้ามแม่น้ำแม่กลอง ข้ามถนนมนตรีสุริยวงศ์ ข้ามทางรถไฟสายใต้ ผ่านแยกดอนตะโก แยกดอนแจง และสิ้นสุดสายทางที่ทางแยกต่างระดับนิรันดร์ จุดบรรจบถนนเพชรเกษม รวมระยะทาง 9.950 กิโลเมตร เป็นเส้นทางในความรับผิดชอบของแขวงทางหลวงราชบุรี
ประวัติ.
ทางหลวงแผ่นดินหมายเลข 376 เดิมคือ ทางหลวงชนบท รบ.1010 อยู่ในความดูแลของแขวงทางหลวงชนบทราชบุรี สำนักทางหลวงชนบทที่ 4 (เพชรบุรี) กรมทางหลวงชนบท สร้างขึ้นตามพระราชกฤษฎีกากำหนดเขตที่ดินในบริเวณที่จะเวนคืน ในท้องที่ตำบลโคกหม้อ ตำบลพงสวาย ตำบลบ้านไร่ ตำบลหน้าเมือง และตำบลดอนตะโก อำเภอเมืองราชบุรี จังหวัดราชบุรี พ.ศ. 2540 มีชื่อแรกเริ่มว่า "ถนนสาย ค 2 ผังเมืองรวมเมืองราชบุรี" จนกระทั่งปี พ.ศ. 2563 กรมทางหลวงชนบทได้โอนสายทางนี้ให้กรมทางหลวงเป็นผู้ดูแลและบำรุงรักษา และเปลี่ยนหมายเลขสายทางจากทางหลวงชนบท รบ.1010 เป็นทางหลวงแผ่นดินหมายเลข 376 ปัจจุบันทางหลวงสายนี้อยู่ในความดูแลของแขวงทางหลวงราชบุรี สำนักงานทางหลวงที่ 15 (ประจวบคีรีขันธ์)
ฟุตบอลในประเทศตุรกี

ฟุตบอล เป็นกีฬาที่ได้รับความนิยมมากที่สุดในประเทศตุรกี โดยเริ่มเป็นที่รู้จักกันมาตั้งแต่สมัยจักรวรรดิออตโตมัน การแข่งขันฟุตบอลนัดแรกของประเทศจัดขึ้นที่ซาโลนิกาใน ค.ศ. 1875 จากการแนะนำของผู้อาศัยชาวอังกฤษ ในปัจจุบัน ระบบลีกฟุตบอลตุรกีมีลีกอาชีพ 5 ระดับ โดยหนึ่งในนั้นเป็นลีกฟุตบอลหญิง
ระบบลีก.
ซือเปร์ลีก.
ซือเปร์ลีก เป็นลีกฟุตบอลระดับสูงสุดของประเทศ จัดการแข่งขันกันมาตั้งแต่ ค.ศ. 1959 มีสโมสรเข้าร่วมแข่งขัน 18 สโมสร ทีมชนะเลิศจะได้สิทธิ์เข้าร่วมแข่งขันในรอบแบ่งกลุ่มของยูฟ่าแชมเปียนส์ลีก สโมสรที่ประสบความสำเร็จมากที่สุดของประเทศ ได้แก่ กาลาทาซาไร, เฟแนร์บาห์แช, เบชิกทัช และแทรปซอนสปอร์ กาลาทาซาไรเป็นสโมสรที่ชนะเลิศซือเปร์ลีกมากที่สุด แต่ถ้าหากนับช่วงลีกก่อนที่จะเป็นซือเปร์ลีกเข้าไปด้วยแล้ว เฟแนร์บาห์แชจะเป็นสโมสรที่คว้าแชมป์มากที่สุด อย่างไรก็ตาม สหพันธ์ฟุตบอลตุรกีไม่รองรับแชมป์รายการเตอร์กิชฟุตบอลแชมเปียนชิและเนชันนัลดิวิชัน แม้ว่ารายการเหล่านั้นจะเคยดำเนินการโดยสหพันธ์ฟุตบอลตุรกีก็ตาม
ทีมที่จบสี่อันดับแรกของลีกจะได้สิทธิ์เข้าร่วมแข่งขันระดับทวีปยุโรป โดยทีมอันดับที่หนึ่งและสอง จะได้สิทธิ์สำหรับยูฟ่าแชมเปียนส์ลีก ทีมอันดับที่สามและสี่ จะได้สิทธิ์สำหรับยูฟ่ายูโรปาลีก สามทีมอันดับสุดท้ายที่มีคะแนนน้อยที่สุดจะต้องตกชั้นสู่ทีเอฟเอฟ เฟิสต์ลีก
ฟุตบอลถ้วย.
การแข่งขันฟุตบอลถ้วยสองรายการหลักของประเทศ ได้แก่ เตอร์กิชคัพ ซึ่งเปิดโอกาสให้สโมสรจากลีกทุกระดับเข้าร่วมแข่งขัน และเตอร์กิชซูเปอร์คัพ ซึ่งเป็นการพบกันระหว่างทีมชนะเลิศซือเปร์ลีกกับทีมชนะเลิศเตอร์กิชคัพ
รายการแข่งขันอื่น ๆ ที่ถูกยกเลิก ได้แก่ ไพรม์มินิสเตอร์คัพ, อะตาตืร์กคัพ, อิสตันบูลฟุตบอลคัพ, ฟลีตคัพ, ทีเอสวายดีคัพ และสปอร์โตโตคัพ
ฟุตบอลทีมชาติตุรกี.
ฟุตบอลทีมชาติตุรกีแข่งขันนัดแรกเมื่อวันที่ 26 ตุลาคม ค.ศ. 1923 ในนัดที่เสมอกับโรมาเนีย 2–2 ตุรกีเคยผ่านเข้าสู่รอบสุดท้ายของฟุตบอลโลกสองครั้งในปี 1954 และ 2002 ความสำเร็จมากที่สุดของทีมชาติเกิดขึ้นในฟุตบอลโลก 2002 ซึ่งพวกเขาจบอันดับที่สาม และฟีฟ่าคอนเฟเดอเรชันส์คัพ 2003 ซึ่งพวกเขาจบอันดับที่สามเช่นกัน นอกจากนี้ ยังเคยเข้ารอบรองชนะเลิศในฟุตบอลชิงแชมป์แห่งชาติยุโรป 2008 และเข้ารอบก่อนรองชนะเลิศในฟุตบอลชิงแชมป์แห่งชาติยุโรป 2000
ทีโอวัน

ทีโอวัน (ก่อนหน้ารู้จักในชื่อ ทีโอโอ ) เป็นบอยแบนด์เกาหลีใต้ที่ก่อตั้งโดยรายการเรียลลิตีของเอ็มเน็ตชื่อ "To Be World Klass" ในปี ค.ศ. 2019 กลุ่มเปิดตัวเมื่อวันที่ 1 เมษายน ค.ศ. 2020 ด้วยมินิอัลบั้มแรกชื่อ "Reason For Being: Benevolence" โดยมีเพลง "Magnolia" เป็นเพลงไตเติล ชีฮุนออกจากสมาชิกกลุ่มเมื่อวันที่ 30 เมษายน ค.ศ. 2022 และมินซู เจโรม และอุงกี ออกจากกลุ่มเมื่อวันที่ 17 มิถุนายน ค.ศ. 2022 ในขณะที่ไดโกะ เรนตะ และยอจ็อง ถูกเพิ่มเข้าในกลุ่ม
ประวัติ.
2020: เปิดตัว และ"โรดทูคิงดอม".
วันที่ 20 มีนาคม มีการประกาศว่ากลุ่มจะเข้าร่วมการแข่งขันรายการเรียลลิตีทางโทรทัศน์"โรดทูคิงดอม"ของเอ็มเน็ต พวกเขาเป็นกลุ่มที่สองที่ถูกคัดออกในตอนที่เจ็ด
กลุ่มเปิดตัวด้วยมินิอัลบั้มแรก "Reason For Being: Benevolence" เมื่อวันที่ 1 เมษายน พร้อมเพลงไตเติล "Magnolia"
วันที่ 15 กรกฎาคม กลุ่มได้ปล่อยมินิอัลบั้มที่สอง "Running TOOgether" พร้อมเพลงไตเติล "Count 1, 2"
วันที่ 13 สิงหาคม ที่งาน 2020 Soribada Awards ทีโอโอได้รับรางวัล "New Artist Award" ซึ่งเป็นรางวัลหน้าใหม่ครั้งแรกนับตั้งแต่เดบิวต์
2021: เปลี่ยนรูปแบบ, "Re:Born" และ "Re:Alize".
วันที่ 13 มกราคม ซีเจ อีเอ็นเอ็มและเอ็น.ซีเอชเอนเตอร์เทนเมนต์มีส่วนเกี่ยวข้องกับข้อพิพาทด้านการจัดการ โดยที่มีรายงานว่าซีเจ อีเอ็นเอ็มยุติสัญญาการจัดการกับเอ็น.ซีเอชเอนเตอร์เทนเมนต์ หนึ่งวันต่อมา เอ็น.ซีเอชเอนเตอร์เทนเมนต์ตอบโต้ข้อพิพาทโดยระบุว่าสัญญาของพวกเขาไม่ได้ลงนามทางการเป็นเวลาหลายเดือน และไม่มีการจ่ายค่าใช้จ่ายใด ๆ ตั้งแต่เดือนสิงหาคม ค.ศ. 2020
วันที่ 28 มีนาคม มีการประกาศว่าวงได้เปลี่ยนชื่อจากทีโอโอเป็นทีโอวัน
ทีโอวันเปิดตัวอีกครั้งด้วยอีพีแรกในชื่อ "Re:Born" เมื่อวันที่ 20 พฤษภาคม พร้อมกับเพลงไตเติล "Son of Beast" กลุ่มได้รับการจัดการภายใต้ค่ายเพลงของซีเจอีเอ็นเอ็ม คือ เวกวันเอนเตอร์เทนเมนต์
วันที่ 4 พฤศจิกายน ทีโอวันได้วางจำหน่ายที่สองในชื่อ "Re:Alize" พร้อมกับเพลงไตเติล "No More X"
วันที่ 28 ธันวาคม เวกวันประกาศว่าอุงกีจะหยุดพักกิจกรรมของกลุ่ม เนื่องจากโรควิตกกังวล ดังนั้นทีโอวันจะทำกิจกรรมต่อชั่วคราวด้วยสมาชิกที่เหลือ
2022: เปลี่ยนสมาชิก, "Why Not??" และ "UP2U".
วันที่ 30 เมษายน เวกวันเอนเตอร์เทนเมนต์ได้ออกแถลงการณ์ทางการผ่านแฟนคาเฟของทีโอวัน โดยประกาศว่าสมาชิกชีฮุนออกจากกลุ่ม วันที่ 17 มิถุนายน เวกวันได้ประกาศว่าสมาชิกมินซู เจโรม และอุงกีออกจากทีโอวัน และยังประกาศเพิ่มอีกว่า ไดโกะ เรนตะ และยอจ็อง จะเข้าร่วมทีโอวันในฐานะสมาชิกใหม่ เรนตะ และไดโกะ เข้าร่วมรายการพรอดิวซ์ 101 เจแปน ฤดูกาล 2 โดยได้อันดับที่ 13 และ 16 ตามลำดับ
วันที่ 28 กรกฎาคม ทีโอวันได้วางจำหน่ายอีพีที่สามในชื่อ"วายน็อต??" พร้อมเพลงไตเติล "Drummin'"
วันที่ 23 พฤศจิกายน ทีโอวันได้วางจำหน่ายอีพีที่สี่ในชื่อ"อัปทูยู" พร้อมเพลงไตเติล "Freeze Tag'"
สมาชิก.
<templatestyles src="Col-begin/styles.css"/>
มิอูระ ฮารูมะ

มิอูระ ฮารูมะ (5 เมษายน ค.ศ. 1990- 18 กรกฎาคม ค.ศ. 2020) เป็นนักแสดงและนักร้องชาวญี่ปุ่นที่ร่วมอะมิวส์ เขาได้รับบทในละครโทรทัศน์ "Agri" (1997) และโด่งดังจากภาพยนตร์ "โคอิโซระ" (2007) ได้รับรางวัลสาขาดาวรุ่งของปี (Newcomer of the Year) ในงาน งานประกาศรางวัลเจแปน อะคาเดมี ไพรซ์ ครั้งที่ 31 ในปีถัดมา มิอูระนำแสดงใน "ครูสาวยากูซ่า" (2009) ซีซันสาม, "รหัสมรณะ" (2009), "นาโอโกะ" (2009), "ฝากใจไปถึงเธอ" (2010), "ป่วนหัวใจรักแม่นางซิน" (2013), "โบกุ โนะ อิตะ จิกัน" (2013), "The Eternal Zero" (2013), "ผ่าพิภพไททัน" (2015), "กินทามะ 2" (2018) และ "Two Weeks" (2019)
การถ่ายทอดสด

การออกอากาศสด หรือที่เรียกว่า การถ่ายทอดสด  โดยทั่วไปหมายถึงการที่สื่อประเภทต่าง ๆ ออกอากาศทันทีอย่างมีนัยสำคัญ 
ตัวอย่างสื่อที่พบเห็นทั่วไปของการถ่ายทอดสด คือ รายการข่าว หรือการออกอากาศข่าว
การถ่ายทอดสดประเภทอื่น ๆ ได้แก่
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หลวงเพชรเกษมวิถีสวัสดิ์ (แถม เพชรเกษม)

หลวงเพชรเกษมวิถีสวัสดิ์ ชื่อเดิมว่า แถม เพชรเกษม (23 กุมภาพันธ์ 2443 - 24 เมษายน 2530) อธิบดีกรมทางหลวงคนที่ 7
ประวัติ.
ชีวิตตอนต้น.
หลวงเพชรเกษมวิถีสวัสดิ์ มีนามเดิมว่า แถม เพชรเกษม เกิดเมื่อวันที่ 23 กุมภาพันธ์ พ.ศ. 2443 ที่ตำบลหนองแขม อำเภอหนองแขม จังหวัดธนบุรี เป็นบุตรของนายตุ้ม และนางศุกร์ เพชรเกษม มีพี่น้องร่วมบิดามารดา 6 คน คือ
การศึกษา.
เด็กชายแถม เพชรเกษม เริ่มเข้าศึกษาในระดับชั้นประถม 1 ที่โรงเรียนวัดหนองแขม เมื่อ พ.ศ. 2448 จนสอบไล่ได้ชั้นประถม 2 ต่อมาจึงย้ายไปศึกษาต่อที่โรงเรียนวัดนวลนรดิศ เมื่อปี พ.ศ. 2454 จนสอบไล่ได้ชั้นมัธยม 5 จึงไปศึกษาต่อที่โรงเรียนสวนกุหลาบวิทยาลัย เมื่อปี พ.ศ. 2458 จนสอบไล่ได้ชั้นมัธยม 8 ต่อมาจึงได้เรียนซ้ำที่โรงเรียนสวนกุหลาบวิทยาลัยเพื่อเตรียมสอบชิงทุนเล่าเรียนหลวง ในปี พ.ศ. 2461 สอบได้ในลำดับที่ 4 พอปี พ.ศ. 2462 จึงไปเป็นนักเรียนสอนที่โรงเรียนบ้านสมเด็จเจ้าพระยา ต่อมาเมื่อปี พ.ศ. 2463 นายแถม เพชรเกษม สอบชิงทุนได้ของกรมรถไฟ ไปศึกษาต่อวิศวกรรมโยธาที่ ประเทศอังกฤษ โดยได้ศึกษาต่อที่โรงเรียนบอร์นมัธมิวนิซิเพิลคอลเลจ ในปี พ.ศ. 2464 และศึกษาต่อที่โรงเรียนพลีมัธเทคนิคคอลเลจ และมหาวิทยาลัยลิเวอร์พูล ตามลำดับ โดยสำเร็จการศึกษาในระดับปริญญาตรีวิศวกรรมศาสตร์ สาขาวิศวกรรมโยธา จากประเทศอังกฤษ
อะเชนจ์ออฟซีซันส์

อะเชนจ์ออฟซีซันส์  เป็นอีพีของวงดนตรีโพรเกรสซิฟเมทัล ดรีมเทียเตอร์ ออกจำหน่ายครั้งแรกเมื่อวันที่ 19 กันยายน ค.ศ. 1995 ทางค่ายเพลงอีสต์เวสต์เรเคิดส์ อีพีนี้ประกอบด้วยเพลงที่มีชื่อเดียวกันกับอีพีที่มีความยาว 23 นาที และเพลงคัฟเวอร์แสดงสดที่ทำการแสดงไปเมื่อวันที่ 31 มกราคม ค.ศ. 1995 ที่รอนนี สกอตต์ แจ๊สคลับ (Ronnie Scott's Jazz Club) ในกรุงลอนดอน ประเทศอังกฤษ
เพลงแรกของอีพีทำการบันทึกเสียงที่แบร์แทร็กสตูดิโอ (BearTracks Studios) ในรัฐนิวยอร์ก และเดิมทีเพลงนี้จะได้อยู่ในอัลบั้ม "อิมเมเจสแอนด์เวิดส์" ที่ออกจำหน่ายไปเมื่อปี ค.ศ. 1992 แต่ได้ทำการบันทึกเสียงใหม่และออกจำหน่ายในรูปแบบอีพีแทน แม้ว่าเพลงนี้จะมีเสียงจากภาพยนตร์หนึ่งในปี ค.ศ. 1989 เรื่อง "เดดโพเอตส์โซไซตี" (เป็นบทกวีของโรเบิร์ต เฮอร์ริก ชื่อว่า "To the Virgins, to Make Much of Time") แต่เนื้อเพลง ที่แต่งขึ้นโดยไมค์ พอร์ตนอยนั้น ไม่ได้รับแรงบันดาลใจมาจากภาพยนตร์เรื่องนี้แต่อย่างใด อีพีนี้เป็นผลงานแรกของดรีมเทียเตอร์ที่มี เดอเร็ก เชอริเนียน ทำหน้าที่เป็นมือคีย์บอร์ด
เพลงแรกของอีพีได้ถูกตัดนำไปใช้โดยเอ็นบีซีในช่วงการแข่งขันสกีลงเขา ในโอลิมปิกฤดูหนาว 2002
แม้ว่าผลงานนี้จะเรียกว่าอีพี แต่ก็มีความยาว 57 นาที 30 วินาที ซึ่งถือว่ามากกว่าความยาวของอีพีมาตรฐาน และยาวกว่าแม้กระทั่งอัลบั้มเต็มสองชุดแรกของดรีมเทียเตอร์ ไมค์ พอร์ตนอยกล่าวว่า "มันสำคัญกับเราและค่ายเพลง ที่จะไม่ให้เข้าใจว่ามันเป็นสตูดิโออัลบั้มชุดล่าสุด นั่นเป็นเหตุผลว่าทำไมถึงเรียกมันว่าอีพี"
มะซาง

มะซาง (ชื่อวิทยาศาสตร์: "Madhuca pierrei") เป็นพืชในวงศ์พิกุล มีถิ่นกำเนิดในภูมิภาคอินโดจีน ในประเทศไทยพบในป่าดิบแล้งทางภาคตะวันออกและตะวันออกเฉียงใต้ ลักษณะเป็นไม้ต้นขนาดกลางถึงใหญ่ สูง 10–25 เมตร เปลือกต้นสีน้ำตาลดำแตกเป็นสะเก็ดและร่องลึก มียางสีขาว ใบเป็นใบเดี่ยวเรียงเวียนสลับกันดูเป็นกลุ่มที่ปลายกิ่ง รูปไข่กลับ ขนาด 5–10 × 12–21 เซนติเมตร โคนใบสอบและมักหยักเว้าเข้า ปลายใบป้าน หรือหยักเป็นติ่งเล็กน้อย แผ่นใบหนา ก้านใบยาว 1–2 เซนติเมตร ดอกออกเป็นกระจุกที่ปลายกิ่งเหนือกลุ่มใบ ก้านช่อดอกยาวราว 3 เซนติเมตร ดอกย่อยสีขาวมีกลิ่นหอม กลีบเลี้ยงมี 4 กลีบ เรียงเป็น 2 ชั้น ชั้นละ 2 กลีบ กลีบดอกมีโคนเชื่อมติดกันเป็นหลอดรูปถ้วย ปลายแยกเป็น 6 กลีบ เกสรตัวผู้มี 12 อัน รังไข่มี 6 ช่อง ผลเป็นผลกลม ขนาดเส้นผ่านศูนย์กลางราว 3 เซนติเมตร ปลายผลมีหลอดเกสรตัวเมียติดอยู่ เมื่อสุกมีรสหวาน รับประทานได้ ดอกมีกลิ่นหอมเย็น เป็นยาชูกำลัง บำรุงหัวใจ แก่นมะซางมีรสหวานเย็น แก้คุดทะราด แก้เสมหะ ส่วนรากมีหวานเย็นเช่นกัน ช่วยแก้โลหิตและกำเดา
เอฟเอคัพ รอบชิงชนะเลิศ 2020

เอฟเอคัพ รอบชิงชนะเลิศ ปี 2020, หรือที่รู้จักอย่างเป็นทางการในชื่อ เฮดส์ อัป เอฟเอคัพ รอบชิงชนะเลิศ, เป็นรอบชิงชนะเลิศครั้งที่ 139 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 1 สิงหาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ เนื่องมาจากมีความล่าช้าเนื่องจาก การระบาดทั่วของโควิด-19 ในสหราชอาณาจักร. และเป็นการตัดสินกันระหว่าง อาร์เชนอล และ เชลซี. ทีมชนะเลิศจะได้ผ่านเข้าสู่รอบแบ่งกลุ่มของการแข่งขันฟุตบอล ยูฟ่ายูโรปาลีก ฤดูกาล 2020–21. การแข่งขันได้รับชื่ออย่างเป็นทางการว่า เฮดส์ อัป เอฟเอ คัพ รอบชิงชนะเลิศโดย สมาคมฟุตบอลอังกฤษ ซึ่งเป็นส่วนหนึ่งของการรณรงค์เกี่ยวกับการรับรู้ด้านสุขภาพจิตส่งเสริมการรับรู้โดยประธานเอฟเอ, เจ้าชายวิลเลียม ดยุกแห่งเคมบริดจ์. แมตช์นี้จะลงเล่น หลังปิดประตู.
เส้นทางสู่นัดชิงชนะเลิศ.
อาร์เซนอล.
อาร์เซนอลในฐานะสโมสรจาก พรีเมียร์ลีก, เริ่มต้นในรอบที่สามโดยที่พวกเขาถูกจับสลากพบกับทีมจาก แชมเปียนชิป ลีดส์ยูไนเต็ด ที่สนามของพวกเขา เอมิเรตส์สเตเดียม. อาร์เซนอล ชนะ 1–0 มาจากการทำประตูของ รีสส์ เนลสัน. ในรอบที่สี่, พวกเขาถูกจับสลากพบกับทีมร่วมพรีเมียร์ลีก บอร์นมัท เยือนที่ ดีนคอร์ต. อาร์เซนอล ชนะ 2–1 จากการทำประตูของ บูกาโย ซากา และ เอ็ดดี เอ็นเคเตียห์. ในรอบต่อมาอาร์เซนอลถูกจับสลากออกไปเยือนทีมจาก ลีกวัน พอร์ตสมัท. ที่ แฟรตตันพาร์ก, อาร์เซนอล ชนะ 2–0 จากประตูของ โซกราติส และ เอ็นเคเตียห์. ในรอบก่อนรองชนะเลิศ, พวกเขาจับสลากพบกับทีมร่วมพรีเมียร์ลีก เชฟฟีลด์ยูไนเต็ด. ที่ บรามอลล์เลน, อาร์เซนอล ชนะ 2–1 กับหนึ่งลูกโทษจาก นีกอลา เปเป และประตูชี้ชัยชนะช่วงทดเวลาบาดเจ็บจาก ดานิ เซบาโยส. ในรอบรองชนะเลิศที่สนามเป็นกลางสนามกีฬาเวมบลีย์, พวกเขาได้จับสลากพบกับทีมจากพรีเมียร์ลีกและ แชมป์เก่าเอฟเอคัพ แมนเชสเตอร์ซิตี. อาร์เซนอลสามารถทะลุเข้าสู่รอบชิงชนะเลิศได้สำเร็จหลังจากเอาชนะไปได้ 2–0 กับสองประตูจาก ปีแยร์-แอเมอริก โอบาเมอย็องก์.
เชลซี.
เชลซีในฐานะสโมสรจาก พรีเมียร์ลีก, เริ่มต้นในรอบที่สามเล่นในเกมเหย้าพบกับทีมจากแชมเปียนชิป นอตทิงแฮมฟอเรสต์ และชนะไปได้ 2-0 กับประตูจาก แคลลัม ฮัดสัน-โอดอย และ รอสส์ บาร์กลีย์ ที่สนามของพวกเขา สแตมฟอร์ดบริดจ์. ในรอบสี่, พวกเขาถูกจับสลากพบกับทีมจาก ฟุตบอลลีกแชมเปียนชิป ฮัลล์ซิตี. ที่ เคคอมสเตเดียม, เชลซีชนะ 2-1 เนื่องจากประตูของ มีชี บัตชัวยี และ ฟีกาโย โทโมรี. ในรอบต่อมาพวกเขาได้ถูกจับสลากพบกับทีมร่วมพรีเมียร์ลีก ลิเวอร์พูล ที่บ้านและเอาชนะไปได้ 2-0 จากประตูของ วีลียัง และ บาร์กลีย์. ในรอบก่อนรองชนะเลิศ, พวกเขาถูกจับสลากมาพบกับทีมจากพรีเมียร์ลีก เลสเตอร์ซิตี. ที่สนาม คิงเพาเวอร์สเตเดียม, เชลซีชนะ 1-0 จากประตูของบาร์กลีย์. ในรอบรองชนะเลิศที่เวมบลีย์, เชลซีลงเล่นพบกับทีมจากพรีเมียร์ลีก แมนเชสเตอร์ยูไนเต็ด. เชลซีทะลุเข้าสู่รอบชิงชนะเลิศหลังจากเอาชนะไปได้ 3-1 กับประตูจาก ออลีวีเย ฌีรู, เมสัน เมานต์ และการทำเข้าประตูตัวเองหนึ่งประตูของ แฮร์รี แมไกวร์.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ต้นไม้ครอบครัว

ต้นไม้ครอบครัว หรือ แผนภาพเพดีกรี เป็นแผนภาพแสดงความสัมพันธ์แบบครอบครัวด้วยโครงสร้างต้นไม้ ต้นไม้ครอบครัวช่วยให้เห็นภาพความสัมพันธ์ทางสายเลือดของคนในครอบครัวได้อย่างชัดเจน คล้ายกับต้นไม้ที่มีราก ลำต้น กิ่งก้าน โดยมีการแสดงความเชื่อมโยงระหว่างบุคคลในครอบครัวแต่ละรุ่น ตั้งแต่บรรพบุรุษจนถึงลูกหลาน ต้นไม้ครอบครัวสามารถใช้เพื่อศึกษาประวัติครอบครัว, สืบหาเชื้อสาย, หรือเพื่อทำความเข้าใจความสัมพันธ์ทางพันธุกรรมในบางกรณี สำหรับต้นไม้ที่ลงรายละเอียดซึ่งใช้ในวิชาแพทยศาสตร์และงานสังคมนั้น เรียก genogram
มัลคอล์ม อาเทอร์ สมิธ

มัลคอล์ม อาเทอร์ สมิธ (2418-2501) ผู้เชี่ยวชาญเรื่อง สัตว์สะเทินน้ำสะเทินบก และแพทย์ชาวอังกฤษซึ่งทำงานใน คาบสมุทรมลายู
ประวัติ.
หมอสมิธมีความสนใจใน สัตว์เลื้อยคลาน และ สัตว์สะเทินน้ำสะเทินบก มาตั้งแต่เด็ก หลังจบการศึกษาระดับปริญญาในสาขา แพทยศาสตร์ และ ศัลยศาสตร์ ใน ลอนดอน เมื่อ พ.ศ. 2441 ขณะอายุได้ 23 ปี เขาออกเดินทางมายัง ราชอาณาจักรสยาม (ประเทศไทย ในปัจจุบัน) ฐานะแพทย์ของ สถานเอกอัครราชทูตสหราชอาณาจักรประจำกรุงเทพ ใน พ.ศ. 2464 เขาแต่งงานกับ Eryl Glynne แพทย์หญิงที่เป็นที่รู้จักจากการสะสม เฟิร์น จำนวนมากจากประเทศไทยและต่อมาได้ทำงานกับ สวนพฤกษศาสตร์หลวงเมืองคิว เธอเสียชีวิตจากการถูกรถชนที่กรุงเทพเมื่อ พ.ศ. 2473 ทั้งคู่มีบุตรทั้งสิ้น 3 คน
งาน.
หมอสมิธกลายเป็นแพทย์หลวงในราชสำนักของสยามและเป็นคนสนิทของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง เขาเผยแพร่ข้อมูลของเขาเกี่ยวกับสัตว์เลื้อยคลานและสัตว์สะเทินน้ำสะเทินบก โดยเขียนโต้ตอบกับ จอร์จ อัลเบิร์ต บูเลนเจอร์ แห่ง พิพิธภัณฑ์ประวัติศาสตร์ธรรมชาติลอนดอน
ตระกูลเกมบอย

ตระกูลเกมบอย  เป็นตระกูลของเครื่องเล่นเกมพกพาพัฒนาผลิตได้รับการเปิดตัวและทำการตลาดโดยนินเท็นโด ประกอบด้วยเกมบอยและการแก้ไข โดยมีเกมบอยคัลเลอร์และตระกูลเกมบอยแอดวานซ์ ตระกูลผลิตภัณฑ์มียอดขายมากกว่า 200 ล้านเครื่องทั่วโลก
อุปกรณ์เสริม.
เกมบอยมีเช่นเดียวกับคอนโซลอื่น ๆ มีการเผยแพร่จำนวนมากจากอุปกรณ์เสริมและบุคคลที่สามที่ไม่มีใบอนุญาต สิ่งที่น่าสังเกตมากที่สุดคือเกมบอยคาเมร่า (ซ้าย) และเกมบอยปริ้นเตอร์ (ขวา) เปิดตัวในปี ค.ศ. 1998
ทางหลวงพิเศษหมายเลข 84

ทางหลวงพิเศษหมายเลข 84 เป็นโครงการทางหลวงพิเศษระหว่างเมืองสายรองประธานในพื้นที่จังหวัดสงขลา มีวัตถุประสงค์เพื่อเพิ่มศักยภาพในการเดินทางจากอำเภอหาดใหญ่ไปยังชายแดนไทย/มาเลเซีย ที่อำเภอสะเดา ถือเป็นการช่วยแบ่งเบาการจราจรจากถนนเพชรเกษม ซึ่งเป็นถนนสายหลักเพียงสายเดียวที่ใช้ในการเดินทางระหว่างช่วงดังกล่าว ทางหลวงพิเศษสายนี้มีระยะทางประมาณ 62.5 กิโลเมตร
รายละเอียดของเส้นทาง.
มีจุดเริ่มต้นจากถนนเพชรเกษม บริเวณกิโลเมตรที่ 1242+135 ในพื้นที่อำเภอบางกล่ำ จังหวัดสงขลา มุ่งหน้าไปทางทิศใต้ผ่านด้านหลังท่าอากาศยานหาดใหญ่ ผ่านทางหลวงแผ่นดินหมายเลข 4145 แล้วตัดกับทางหลวงแผ่นดินหมายเลข 4054 จากนั้นเบี่ยงไปทางทิศตะวันออกเฉียงใต้ ตัดกับถนนเพชรเกษมอีกครั้ง แล้วตรงไปสิ้นสุดที่ด่านศุลกากรสะเดา แห่งที่ 2 รวมระยะทางประมาณ 62.5 กิโลเมตร โดยจะก่อสร้างเป็นทางหลวงพิเศษขนาด 4 ช่องจราจร
นอกจากนี้ยังมีการก่อสร้างทางเชื่อมต่อไปยังทางหลวงแผ่นดินหมายเลข 4135 ระยะทาง 7.83 กิโลเมตร เพื่ออำนวยความสะดวกในการเดินทางไปยังท่าอากาศยานหาดใหญ่อีกด้วย
การเก็บค่าผ่านทาง.
เก็บค่าผ่านทางในระบบปิด คือรับบัตรที่ด่านต้นทาง แล้วคืนบัตรพร้อมชำระค่าผ่านทางที่ด่านปลายทาง โดยอัตราค่าผ่านทางสำหรับรถยนต์ 4 ล้อ จะคิดค่าแรกเข้า 10 บาท หลังจากนั้นจะคิดเพิ่มอีกกิโลเมตรละ 1.25 บาท เมื่อใช้บริการตลอดเส้นทางจะเสียค่าผ่านทาง 88 บาท
บัตเตอร์ฟลาย (เพลงโคจิ วาดะ)

Butter-Fly (บัตเตอร์ฟลาย) เป็นเพลงญี่ปุ่นที่ขับร้องโดย โคจิ วาดะ เป็นซิงเกิ้ลเปิดตัววางจำหน่ายเมื่อวันที่ 23 เมษายน ค.ศ. 1999 ผู้ผลิตคือ NEC อินเตอร์แชนแนล จัดจำหน่ายโดย คิงเรคคอร์ด
นอกจากนี้ยังมีการทำใหม่อีกครั้งคือ Butter-Fly ~Strong Version~, Butter-Fly ~tri.Version~, Seven ~tri.Version~
ประวัติ.
Butter-Fly เป็นเพลงเปิดตัวของศิลปินอย่างโคจิ วาดะ โดยถูกใช้เป็นเพลงโอเพนนิงของ ดิจิมอนแอดเวนเจอร์ และด้วยความนิยมของเพลงนี้ ทำให้วาดะ ได้เป็นนักร้องประจำเพลงโอเพนนิงของดิจิมอนมาทั้ง 5 ภาคด้วยกัน พร้อมทั้งติดยอดขายในอันดับ 2 ของประเทศอีกด้วย
รายชื่อเพลง.
ทุกเพลงเรียบเรียงโดย จิเอรุ วาตานาบะ
Butter-Fly ~Strong Version~.
Butter-Fly ~Strong Version~ (บัตเตอร์ฟลาย ~สตรองเวอร์ชัน~) เป็นซิงเกิลที่ 10 ของโคจิ วาดะ วางจำหน่ายเมื่อวันที่ 22 เมษายน ค.ศ. 2009 ผู้ผลิตคือ T.Y. Entertainment (Index Music ในอดีต) จัดจำหน่ายโดย คิงเรคคอร์ด
เป็นผลงานครบรอบ 10 ปีของเพลง Butter-Fly ซึ่งเป็นผลงานเปิดตัวของโคจิ วาดะ โดยเปลี่ยนทำนองดนตรีเรียบเรียงให้หนักแน่นขึ้น
Butter-Fly ~tri.Version~.
Butter-Fly ~tri.Version~ (บัตเตอร์ฟลาย ~tri.Version~) เป็นซิงเกิลที่ 14 ของโคจิ วาดะ วางจำหน่ายเมื่อวันที่ 25 พฤศจิกายน ค.ศ. 2015 ผู้ผลิตคือ Dolly Music Publishing จัดจำหน่ายโดย คิงเรคคอร์ด
เป็นเพลงที่ถูกทำใหม่อีกครั้งโดยถูกใช้เป็นเพลงโอเพนนิงของ ดิจิมอนแอดเวนเจอร์ tri.
Seven ~tri.Version~.
Seven~tri.Version~ เป็นซิงเกิลที่ 15 ของโคจิ วาดะ วางจำหน่ายเมื่อวันที่ 30 มีนาคม ค.ศ. 2016 ผู้ผลิตคือ Dolly Music Publishing จัดจำหน่ายโดย คิงเรคคอร์ด
ถูกใช้เป็นเพลงเอนดิงของ ดิจิมอนแอดเวนเจอร์ tri. บทที่ 2 ทั้งนี้ อายูมิ มิยากิ, AiM ได้คอรัสเพลงนี้อีกด้วย
หลังจากวางจำหน่ายภายใน 1 สัปดาห์ โคจิ ได้เสียชีวิตลง เมื่อวันที่ 3 เมษายน ปีเดียวกัน จึงกลายเป็นผลงานชิ้นสุดท้ายในการทำเพลง
การนำไปร้องใหม่ในภาษาอื่น.
ซือตงเฉินลี่ Let's Fight.
ซือตงเฉินลี่ Let's Fight (จีนตัวเต็ม: 自動勝利 Let's Fight, พินอิน: Zìdòng shènglì Let's Fight) เป็นเพลงที่นำเพลง Butter-Fly มาถูกขับร้องใหม่เป็นภาษาจีนกวางตุ้ง และถูกใช้เป็นเพลงโอเพนนิงของดิจิมอนแอดเวนเจอร์ที่ออกอากาศทางช่อง TVB ในประเทศฮ่องกง ขับร้องโดย เจิ้ง อี้เจี้ยน และได้ถูกลงในอัลบั้ม Beautiful Life วางจำหน่ายในช่วงปี ค.ศ. 2000 ทั้งนี้เจิ้ง อี้เจียนเองก็กลายเป็นนักร้องชายที่โด่งดังที่สุดในเพลงสำหรับเด็ก จากพิธีมอบรางวัลเพลงเด็กทองคำประจำปี 2000 ของ TVB 
ปีกรัก.
ปีกรัก เป็นเพลงที่มาจากอัลบั้ม เพลงฮิตการ์ตูน 9 ชุด ดิจิมอน ที่วางจำหน่ายเมื่อปี พ.ศ. 2544 โดยเป็นการนำเพลง Butter-Fly มาร้องในรูปแบบภาษาไทย ประพันธ์เนื้อร้องโดย เสกสรร สอนอิ่มศาสตร์ ขับร้องโดย จิรายุ ผ่องสุวรรณ แต่มักจะเข้าใจผิดว่า ธนัท ตันอนุชิตติกุล เป็นผู้ขับร้อง และจากความนิยมของเพลงนี้ทำให้ยอดขายสูงถึงล้านตลับและได้วางจำหน่ายปกใหม่และเพิ่มเพลงใหม่คือ ปีกรัก (Remix) ขับร้องโดย ณัฐธีร์ ยอดศิลป์ชัย และ ธนัท-ธนพ ตันอนุชิตติกุล และด้วยความนิยมจากอัลบั้มดังกล่าวทำให้ได้ผลิตอัลบั้มเพลงเด็กชุดอื่นๆ ตามมาจนถึงอัลบั้มชุด เพลงฮิตไฮไลท์การ์ตูน 9 ดิจิมอนเทมเมอร์
ตำบลสระกะเทียม

สระกะเทียม เป็นตำบลหนึ่งของอำเภอเมืองนครปฐม จังหวัดนครปฐม สภาพพื้นที่โดยทั่วไปเป็นที่ราบลุ่ม มีคลองธรรมชาติและคลองขุดชลประทานไหลผ่าน ประชากรส่วนใหญ่ประกอบอาชีพเกษตรกรรม (ทำไร่ นา สวนมะพร้าวและมะม่วง) ที่เหลือประกอบอาชีพส่วนตัวและรับจ้าง 
สระกะเทียมเป็นตำบลหนึ่งที่เคยอยู่ในการปกครองของอำเภอบ้านโป่ง จังหวัดราชบุรี จนกระทั่งใน พ.ศ. 2486 ทางราชการจึงได้โอนมาขึ้นกับอำเภอเมืองนครปฐม จังหวัดนครปฐม ปัจจุบันท้องที่ตำบลทั้งตำบลอยู่ในเขตองค์การบริหารส่วนตำบลสระกะเทียมซึ่งได้รับการยกฐานะจากเดิมที่เป็นสภาตำบลสระกะเทียมเมื่อวันที่ 2 มีนาคม พ.ศ. 2538
ที่มาของชื่อ.
ในอดีตมีผู้ขุดพบไหกระเทียม หลายใบในสระน้ำสระหนึ่ง (ปัจจุบันอยู่ในเขตหมู่ที่ 3 บ้านปากสระ) ชาวบ้านในละแวกนั้นและละแวกใกล้เคียงจึงเรียกสระนั้นว่า "สระกะเทียม" เมื่อมีการจัดตั้งตำบลก็เรียกท้องที่อันเป็นที่ตั้งสระนั้นว่า ตำบลสระกะเทียม
ที่ตั้งและอาณาเขต.
ตำบลสระกะเทียมตั้งอยู่ทางทิศตะวันตกเฉียงใต้ของอำเภอเมืองนครปฐม มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลสระกะเทียมแบ่งเขตการปกครองออกเป็น 14 หมู่บ้าน ได้แก่
การคมนาคม.
ถนนสายหลักในพื้นที่ตำบลสระกะเทียม ได้แก่
ถนนสายรองในพื้นที่ตำบลสระกะเทียม ได้แก่
เชิงอรรถและอ้างอิง.
<templatestyles src="Reflist/styles.css" />
ตำบลสวนป่าน

สวนป่าน เป็นตำบลหนึ่งของอำเภอเมืองนครปฐม จังหวัดนครปฐม สภาพพื้นที่เป็นที่ราบลุ่ม มีคลองธรรมชาติและคลองขุดชลประทานไหลผ่าน ประชากรส่วนใหญ่ประกอบอาชีพเกษตรกรรมและเลี้ยงสัตว์ ผลผลิตทางการเกษตรที่สำคัญ ได้แก่ ข้าวโพดฝักอ่อน ข้าว อ้อย และหญ้าสำหรับเลี้ยงวัว
ตําบลสวนป่านทั้งตำบลอยู่ในเขตองค์การบริหารส่วนตำบลสวนป่านซึ่งได้รับการยกฐานะจากเดิมที่เป็นสภาตำบลสวนป่านเมื่อวันที่ 31 มีนาคม พ.ศ. 2539
ที่มาของชื่อ.
ในอดีตก่อนที่จะมีการจัดตั้งตำบล มีหมู่บ้านแห่งหนึ่งในบริเวณนี้ ชาวบ้านส่วนใหญ่ประกอบอาชีพทำสวนป่าน ต้นป่านที่โตได้ขนาดแล้วจะถูกตัด ลอกเปลือก และเอาเส้นใยออกมาทำเชือกล่ามปศุสัตว์หรือมัดสิ่งของต่าง ๆ การทำสวนป่านถือว่าเป็นอาชีพที่แปลกและหมู่บ้านนั้นเป็นหมู่บ้านเพียงแห่งเดียวที่ทำสวนป่านเป็นหลักในบริเวณดังกล่าว จึงได้ชื่อว่า "บ้านสวนป่าน" (ปัจจุบันคือหมู่ที่ 6) ต่อมามีการรวมบ้านสวนป่านกับหมู่บ้านใกล้เคียงอีก 5 หมู่บ้านแล้วจัดตั้งเป็นตำบล โดยตั้งชื่อตามชื่อบ้านสวนป่านว่า ตำบลสวนป่าน
ที่ตั้งและอาณาเขต.
ตำบลสวนป่านตั้งอยู่ทางทิศตะวันตกเฉียงใต้ของอำเภอเมืองนครปฐม ห่างจากตัวอำเภอเป็นระยะทางประมาณ 17 กิโลเมตร มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลสวนป่านแบ่งเขตการปกครองออกเป็น 6 หมู่บ้าน ได้แก่
การคมนาคม.
ในพื้นที่ตำบลสวนป่านไม่มีทางหลวงขนาดใหญ่ตัดผ่าน เส้นทางสายสำคัญที่ใช้สัญจรภายในพื้นที่ ได้แก่
แม่น้ำเอ็กซ์

แม่น้ำเอ็กซ์  เป็นแม่น้ำในภาคตะวันตกเฉียงใต้ของประเทศอังกฤษ มีต้นน้ำอยู่ที่เอ็กซ์เฮด (Exe Head) ใกล้กับหมู่บ้านไซมอนส์บาธ (Simonsbath) ในเทศมณฑลซัมเมอร์เซต ห่างจากช่องแคบบริสตอลที่อยู่ทางทิศเหนือประมาณ 8.4 กิโลเมตร แต่ไหลลงไปทางทิศใต้ โดยความยาวส่วนใหญ่ของแม่น้ำเอ็กซ์อยู่ในเทศมณฑลเดวอน แม่น้ำเอ็กซ์มีความยาว 96 กิโลเมตร และไหลลงช่องแคบอังกฤษที่ปากแม่น้ำเอ็กซ์บนชายฝั่งด้านใต้ของเดวอน สะพานที่อยู่ใกล้ปลายน้ำที่สุดเคยอยู่ที่นครเอ็กซิเตอร์ ซึ่งเป็นชุมชนขนาดใหญ่ที่สุดริมแม่น้ำนี้ แต่ในปัจจุบัน มอเตอร์เวย์ M5 ตัดผ่านทางใต้ของเดวอน และข้ามแม่น้ำเอ็กซ์ถัดลงไปทางใต้ 3 กิโลเมตรจากตัวเมือง
ลักษณะทั่วไป.
ชื่อแม่น้ำมีที่มาจากคำว่า *Iska ซึ่งเป็นรากศัพท์ในภาษาบริตโตนิกดั้งเดิมหมายถึง "น้ำ" หรือ "ที่ที่มีปลาอาศัย" ซึ่งเป็นรากศัพท์ร่วมกับคำว่า "pysg" ในภาษาเวลส์ซึ่งเป็นรูปพหูพจน์ของปลา คำเดียวกันนี้ยังเป็นที่มาของชื่อแม่น้ำอีกหลายสายเช่นแม่น้ำแอกซ์ (River Axe) และแม่น้ำเอสก์ (River Esk) ในอังกฤษ และแม่น้ำอัสก์ (River Usk) ในเวลส์ เป็นต้น ชื่อแม่น้ำนี้เป็นที่มาของชื่อนครเอ็กซิเตอร์ ("ป้อมบนแม่น้ำเอ็กซ์") และชุมชนอื่น ๆ ที่ตั้งอยู่ใกล้เคียง รวมทั้งหมู่บ้านเอ็กซ์บริดจ์ (Exebridge) ซึ่งเป็นจุดที่แม่น้ำบาร์ล (River Barle) ไหลมาบรรจบ เมืองชายฝั่งสองเมืองตั้งอยู่คนละฟากของปากแม่น้ำเอ็กซ์ โดยเมืองเอ็กซ์มัท (Exmouth) ตั้งอยู่ทางฝั่งตะวันออก และเมืองดอว์ลิชวอร์เรน (Dawlish Warren) ตั้งอยู่ทางฝั่งตะวันตก โดยมีสันดอนทรายเชื่อมระหว่างสองเมืองทอดขวางปากแม่น้ำ
แม่น้ำสายนี้ส่งผลทำให้เอ็กซิเตอร์เจริญก้าวหน้าขึ้นอย่างมากในยุคกลาง อุตสาหกรรมในเอ็กซิเตอร์เริ่มมีขึ้นในบริเวณเกาะเอ็กซ์ ซึ่งสร้างขึ้นในคริสต์ศตวรรษที่ 10 จากการขุดคลองส่งน้ำเข้าไปในบริเวณหาดทรายและที่ลุ่มริมแม่น้ำ ก่อนที่เกาะเอ็กซ์จะกลายเป็นที่ตั้งของโรงงานผลิตกระดาษและสิ่งทอโดยใช้พลังงานจากน้ำ
ในคริสต์ศตวรรษที่ 13 อิซาเบล เด ฟอร์ซ เคาน์เตสที่ 8 แห่งเดวอนได้สั่งให้สร้างฝายกั้นแม่น้ำในนครเอ็กซิเตอร์ ฝายดังกล่าวต่อมาจึงมีชื่อเรียกว่าเคาน์เตสแวร์ (Countess Wear) อย่างไรก็ตาม ในปัจจุบันเคาน์เตสแวร์ได้กลายเป็นชื่อชุมชนหนึ่งในนครเอ็กซิเตอร์ ส่วนฝายแห่งใหม่ได้แก่ทรูส์แวร์ (Trews Weir) สร้างย้อนขึ้นไปทางต้นน้ำจากเคาน์เตสแวร์เดิม 2 กิโลเมตร คลองเอ็กซิเตอร์ถูกขุดขึ้นเพื่อเป็นทางเลี่ยงให้เรือสามารถเดินทางเข้ามาในตัวเมืองได้ เนื่องจากปากแม่น้ำกว้าง ช่วงน้ำขึ้นผู้คนจึงนิยมเล่นกีฬาทางน้ำโดยเฉพาะเรือใบ วินด์เซิร์ฟ และสกีน้ำในบริเวณปากแม่น้ำ
ทั้งสองฝั่งของบริเวณปากแม่น้ำมีทางรถไฟตัดผ่าน โดยฝั่งตะวันออกมีทางรถไฟสายอาโวเซ็ตจากเอ็กซิเตอร์ไปยังเอ็กซ์มัท และฝั่งตะวันตกมีทางรถไฟสายหลักเซาท์เดวอน โดยสายหลักเซาท์เดวอนตัดเลียบชายฝั่งทะเล และช่วงระหว่างพาวเดอรัม (Powderham) และดอว์ลิชวอร์เรนนั้นตัดผ่านแนวกำแพงกันคลื่น นอกจากนี้ยังมีเรือโดยสารข้ามฟากระหว่างเอ็กซ์มัทและสตาร์ครอสในช่วงฤดูร้อน เชื่อมระหว่างเอ็กซ์มัทและสถานีรถไฟสตาร์ครอสที่อยู่ในสายหลักเซาท์เดวอน บริเวณปากแม่น้ำเอ็กซ์ยังเป็นแหล่งอาหารสำหรับนกอพยพในช่วงฤดูหนาว ทำให้ดอว์ลิชวอร์เรนเป็นที่นิยมสำหรับนักดูนก นอกจากนี้แม่น้ำเอ็กซ์ยังมีปลาเทราต์สีน้ำตาลและปลาชนิดอื่น ๆ ชุกชุม
กาลีเลโอ กีนี

ศาสตราจารย์ กาลิเลโอ คินี (2 ธันวาคม พ.ศ.2416 - 23 สิงหาคม พ.ศ.2499) มัณฑนากร นักออกแบบ จิตรกร และประติมากรชาวอิตาลี ซึ่งเดินทางเข้ามายังสยามเพื่อวาดภาพพระราชกรณียกิจของพระมหากษัตริย์ใน ราชวงศ์จักรี ตั้งแต่ รัชกาลที่ 1-6 ในสไตล์เฟรสโก (ภาพเขียนบนปูนเปียก) ที่โดมภายใน พระที่นั่งอนันตสมาคม ร่วมกับ คาร์โล ริโกลี ทำให้เขาได้รับพระราชทานเครื่องราชอิสริยาภรณ์ชั้น ตริตาภรณ์ช้างเผือก เมื่อวันที่ 14 สิงหาคม พ.ศ. 2456 นอกจากนี้เขายังได้วาดภาพที่เกี่ยวกับเมืองไทยไว้อีกหลายภาพ
อัลโด โมโร

อัลโด โรมีโอ ลุยจิ โมโร  เป็นรัฐบุรุษชาวอิตาลีและเป็นสมาชิกที่โดดเด่นของพรรคประชาธิปไตยคริสเตียน (DC) เขาทำหน้าที่เป็นนายกรัฐมนตรีคนที่ 38 ของอิตาลีตั้งแต่เดือนธันวาคม ค.ศ. 1963 ถึงมิถุนายน ค.ศ. 1968 และจากพฤศจิกายน ค.ศ. 1974 ถึงกรกฎาคม ค.ศ. 1976
วัดเทียนดัด

วัดเทียนดัด เป็นวัดราษฏร์สังกัดมหานิกาย ในตำบลบ้านใหม่ อำเภอสามพราน จังหวัดนครปฐม ริมฝั่งแม่น้ำท่าจีน
วัดเทียนดัดสร้างขึ้นเมื่อปี พ.ศ. 2312 ในสมัยกรุงธนบุรี หลังจากที่กรุงศรีอยุธยาแตก พระสงฆ์ได้หนีพม่ามาพักบริเวณนี้ ชาวบ้านได้สร้างวัดให้ โดยใช้ชื่อวัดว่า วัดดงเกด เนื่องจากมีต้นเกดขึ้นอยู่มาก ต่อมาเปลี่ยนชื่อมาเป็น วัดกระแชงดาด, วัดเชิงดาดคงคาวน และ วัดเชิงดาดคงคาวล ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาที่วัดนี้และได้ตั้งชื่อวัดใหม่ว่า วัดเทียนดัด ในอดีตวัดมีพระเถรซึ่งมีชื่อเสียงมาก ได้แก่ พระครูปลัดผัน ติสฺสวณฺโณ อดีตเจ้าอาวาสรูปที่ 4 และพระครูอาทรพิทยคุณ (ผล ธมฺมโชติ) อดีตเจ้าอาวาสรูปที่ 5 ทั้งสองท่านมีชื่อเสียงทางด้านการสร้างพระและเครื่องรางของขลัง อีกองค์หนึ่งเป็นเจ้าอาวาสรูปที่ 6 คือ พระครูมนูญ กิจจานุวัตร (แสวง ธมฺรโส) ที่ได้พัฒนาวัดและสิ่งก่อสร้าง วัดเทียนดัด ได้รับพระราชทานวิสุงคามสีมา พ.ศ. 2480 ปัจจุบันมีพระครูวิกรมพิทยคุณ เป็นเจ้าอาวาส
วัดมีอุโบสถหลังเก่า สร้างหันหน้าไปทางแม่น้ำ ด้านหน้ามีพาไลหรือหลังคาคลุมทอดลงมา ใบเสมาตรงเอวทำเป็นลวดลายก้านขดสลับไป วัดยังมีเอกสารโบราณ อย่าง ตำรายันต์ ตำราคาถา ตำรายา มหาถะมืน ฯลฯ
วัดเวฬุราชิณ

วัดเวฬุราชิณ เป็นพระอารามหลวงชั้นตรี ชนิดสามัญ ในแขวงบางยี่เรือ เขตธนบุรี กรุงเทพมหานคร ช่วงเวลาในการสร้างวัดคาบเกี่ยวกัน 2 แผ่นดิน คือ รัชกาลที่ 3 และรัชกาลที่ 4
ประวัติ.
ผู้สร้างวัดคือ เจ้าพระยาพลเทพ (เอี่ยม ชูโต) โดยได้นำเงิน ค่าภาษีไม้ไผ่สีสุกที่ท่านเป็นเจ้าภาษีรับสัมปทานผูกขาดการเก็บอยู่มาใช้เป็นค่าสร้างวัด แต่เดิมใช้ชื่อวัดว่า วัดท้องคุ้ง ตามสภาพภูมิศาสตร์ที่ตั้งวัดที่เป็นคุ้งใหญ่ในคลองบางกอกใหญ่ สร้างเสร็จในสมัยรัชกาลที่ 4 จึงได้น้อมเกล้าฯ ถวายเป็นพระอารามหลวง ได้รับพระราชทานนามว่า วัดเวฬุราชิณ ซึ่งแปลว่า "วัดซึ่งเกิดจากหนี้ภาษีไม้ไผ่ของพระราชา" ต่อมาในสมัยรัชกาลที่ 4 พระยาพิศาลศุภผล (ชื่น พิศาลบุตร) และขุนตาลวโนชากร (นิ่ม เสนะวัต) ได้ร่วมกันปฏิสังขรณ์วัดใหม่ทั้งหมด เป็นการปฏิสังขรณ์ครั้งใหญ่เท่ากับเป็นการสร้างวัดใหม่ ต่อมาพระไพโรจน์ธรรมาภรณ์เป็นเจ้าอาวาสได้บูรณะวัด
อาคารเสนาสนะและปูชนียวัตถุ.
พระอุโบสถ มีลักษณะสถาปัตยกรรมทรงไทย หลังคาลด 2 ชั้น มุงกระเบื้อง ประดับช่อฟ้าใบระกา หางหงส์ ซุ้มประตูหน้าต่างเป็นลายปูนปั้นงดงาม ภายในมีจิตรกรรมฝาผนังเล่าเรื่องชาดก เหนือหน้าต่างเป็นภาพเทพพนม พัดแฉกคนธรรพ์ และเทพบันเทิงฝาผนังหลังพระประธาน เป็นภาพพระพุทธเจ้าทรงแสดงพระธรรมเทศนาโปรดพระพุทธมารดา พระประธาน เป็นพระพุทธรูปปางมารวิชัย
พระวิหารทิศ 4 หลังมีมุขลดหน้าบันจำหลักไม้เป็นรูปพระพุทธเจ้าแสดงพระธรรมเทศนาแก่เหล่าเทวดา มีพระพุทธสีหไสยาสน์ประดิษฐานประดิษฐานอยู่ภายใน ส่วนพระเจดีย์ทรงลังกาอยู่หลังพระอุโบสถ ตั้งอยู่บนฐานทักษิณสี่เหลี่ยม
อาร์มีเนียนพรีเมียร์ลีก

อาร์มีเนียนพรีเมียร์ลีก  เป็นการแข่งขันฟุตบอลลีกระดับสูงสุดของประเทศอาร์มีเนีย ลีกนี้เคยเป็นเพียงลีกภูมิภาคในช่วง ค.ศ. 1936–1991 ซึ่งอาร์มีเนียยังเป็นส่วนหนึ่งของสหภาพโซเวียต ต่อมาหลังจากที่ได้รับเอกราช ได้มีการก่อตั้งสหพันธ์ฟุตบอลอาร์มีเนียและอาร์มีเนียนพรีเมียร์ลีกซึ่งประกอบด้วยทีมประมาณ 9–10 ทีม ทีมชนะเลิศของลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบแรก
วัดชิโนรสารามวรวิหาร

วัดชิโนรสารามวรวิหาร เป็นพระอารามหลวงชั้นตรี ชนิดวรวิหาร สังกัดมหานิกาย ในแขวงบ้านช่างหล่อ เขตบางกอกน้อย กรุงเทพมหานคร ตั้งอยู่ริมคลองมอญ ติดถนนอิสรภาพ ตรงข้ามกับกรมอู่ทหารเรือ
ประวัติ.
ผู้สร้างวัดคือ สมเด็จพระมหาสมณเจ้า กรมพระปรมานุชิตชิโนรส ขณะดำรงพระอิสริยยศเป็นกรมหมื่นนุชิตชิโนรส สร้างเมื่อ พ.ศ. 2379 ด้วยพระประสงค์จะใช้เป็นสถานที่ปฏิบัติธรรม เจริญวิปัสสนากรรมฐาน สำราญพระอิริยาบถในบางโอกาส โดยได้สร้างพระอุโบสถ พระวิหาร 4 ทิศ พระเจดีย์ยอดปรางค์ พระเจดีย์ใหญ่ ชาวบ้านเรียกวัดว่า วัดใหม่วาสุกรี ตามพระนามเดิมของพระองค์คือ พระเจ้าลูกยาเธอ พระองค์เจ้าวาสุกรี 
ต่อมาท่านได้น้อมถวายวัดเป็นพระอารามหลวงในสมัยรัชกาลที่ 4 แต่วัดยังสร้างไม่เสร็จก็ทรงสิ้นพระชนม์เสียก่อน ในสมัยรัชกาลที่ 4 ทรงโปรดเกล้าฯ ให้ช่างปั้นและเขียนรูปนาคไว้ทั่วไปเพื่อเป็นเครื่องหมายแห่งพระนามเดิม และให้ปั้นรูปพระมหามงกุฎ ลงรักปิดทองไว้เหนือเรือนแก้วหลังพระประธานในพระอุโบสถ
อาคารเสนาสนะและปูชนียวัตถุ.
พระอุโบสถมีศิลปะผสมแบบสมัยรัชกาลที่ 3 กว้าง 13.60 เมตร ยาว 26.30 เมตร เป็นลักษณะทรงไทย หลังคาลด 2 ชั้น หน้าบันประดับปูนปั้นเป็นรูปกิ่งไม้ ดอกไม้ มีเทพพนมครึ่งองค์อยู่ตรงกลาง ปิดทองประดับกระจก บานประตูหน้าต่างภายในเขียนลายฮ่อ หรือลายโต๊ะจีน หลังคามุงกระเบื้องประดับช่อฟ้า ใบระกา ภายนอกอาคารเขียนลายรดน้ำรูปนาคดั้นเมฆ บานประตูกลางด้านนอกเขียนรูปเซี่ยวกางเหยียบนาคถือพัดแฉก เพดานสีแดงเขียนรูปนาคลายฉลุปิดทอง ภายในมีจิตรกรรมฝาผนัง ช่วงหน้าพระประธานระดับหน้าต่างเขียนภาพแผนที่วัดชิโนรส แผนที่คลอง แม่น้ำ และแผนที่พระบรมมหาราชวัง 
มีพระประธานคือ พระพุทธชินสีห์วรมงคลมุนี ซึ่งได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระพุทธรูปหล่อ ปางมารวิชัย หน้าตักกว้าง 3 ศอก 4 นิ้ว สูงตลอดยอดพระรัศมี 1 วา 5 นิ้ว มีพระอัครสาวกซ้ายขวาข้างละองค์ สูง 2 ศอก 1 คืบ 9 นิ้ว เท่ากันทั้งสององค์ รัชกาลที่ 9 ยังโปรดให้ปั้นพระมหาพิชัยมงกุฎ ลงรักปิดทองไว้เหนือซุ้มเรือนแก้ว หลังพระประธาน เพื่อเป็นการรำลึกถึงสมเด็จพระมหาสมณเจ้า กรมพระปรมานุชิตชิโนรส
พระวิหาร 4 ทิศ หรือวิหารคด ทิศละ 2 หลัง รวม 8 หลัง เป็นอาคารทรงไทย ก่ออิฐถือปูน ไม่มีช่อฟ้าใบระกา ปัจจุบันเหลือเพียง 2 หลัง มีพระเจดีย์คู่องค์ใหญ่ ก่ออิฐถือปูน ฐานล่างย่อ 6 เหลี่ยม สูง 14 วา ฐานกว้าง 13 วา องค์พระเจดีย์ย่อมุม 5 เหลี่ยม เป็นพระเจดีย์ไม้สิบสอง มียักษ์แบก 18 ตน 
ในวัดยังมีพระตำหนักสมเด็จพระมหาสมณเจ้า กรมพระปรมานุชิตชิโนรส กว้าง 11.40 เมตร ยาว 24.90 เมตร พระบาทสมเด็จพระจอมเกล้าเจ้าอยู่หัวทรงสร้างถวาย
ข้อริเริ่มเข็มขัดและเส้นทาง

ข้อริเริ่มเข็มขัดและเส้นทาง  หรือเดิมเรียก หนึ่งเข็มขัด หนึ่งเส้นทาง  เป็นยุทธศาสตร์การพัฒนาทั่วโลกที่รัฐบาลจีนเริ่มใช้ในปี 2556 ซึ่งเกี่ยวข้องกับการพัฒนาและการลงทุนโครงสร้างพื้นฐานในประเทศและองค์การระหว่างประเทศเกือบ 70 แห่ง ถือเป็นศูนย์กลางของนโยบายต่างประเทศของสี จิ้นผิง เลขาธิการพรรคคอมมิวนิสต์จีน
"เข็มขัด" หมายถึง เส้นทางทางบกสำหรับการขนส่งทางถนนและราง เรียก "เข็มขัดเศรษฐกิจเส้นทางสายไหม" ส่วน "ถนน" หมายความถึง เส้นทางทะเล หรือเส้นทางสายไหมทางทะเลคริสต์ศตวรรษที่ 21 มีการบรรจุในรัฐธรรมนูญแห่งสาธารณรัฐประชาชนจีนในปี 2560 
รัฐบาลจีนเรียกข้อริเริ่มนี้ว่าเป็น "การประมูลราคาเพื่อเสริมการเชื่อมถึงกันในภูมิภาคและรับอนาคตที่สว่างไสว" ผู้สังเกตการณ์บางคนมองว่าเป็นแผนการครองโลกของจีนสำหรับเครือข่ายการค้าทั่วโลกที่มีจีนเป็นศูนย์กลาง โครงการนี้มีวันที่แล้วเสร็จที่กำหนดไว้ในปี 2592 ซึ่งประจวบกับการครบรอบ 100 ปีการก่อตั้งสาธารณรัฐประชาชนจีน
แคว้นสเวียร์ดลอฟสค์

แคว้นสเวียร์ดลอฟสค์  เป็นแคว้นหนึ่งของสหพันธรัฐรัสเซีย ตั้งอยู่ในเขตสหพันธ์ยูรัล มีเมืองเยคาเตรินบุร์กเดิมชื่อสเวียร์ดลอฟสค์ เป็นเมืองศูนย์กลางการปกครองและการค้า มีประชากรทั้งหมด 4,297,747 คน (ในปี ค.ศ. 2010).
วิชาวัฒน์ อิศรภักดี

วิชาวัฒน์ อิศรภักดี (เกิด 28 มิถุนายน พ.ศ. 2500) เป็นนักการเมืองและนักการทูตชาวไทย เคยดำรงตำแหน่งสำคัญ ๆ เช่น ประธานคณะกรรมการฝ่ายไทยในคณะกรรมการบริหารมูลนิธิการศึกษา ไทย-อเมริกัน (ฟุลไบรท์), ผู้ช่วยรัฐมนตรีว่าการกระทรวงการต่างประเทศ, เอกอัครราชทูตไทยประจำแคนาดา, สาธารณรัฐโดมินิกัน, ตรินิแดดและโตเบโก, จาเมกา และสหรัฐ, รองปลัดกระทรวงการต่างประเทศ และอธิบดีกรมองค์การระหว่างประเทศ
วัดไพชยนต์พลเสพย์ราชวรวิหาร

วัดไพชยนต์พลเสพย์ราชวรวิหาร เป็นพระอารามหลวงชั้นโท ราชวรวิหาร ตั้งอยู่ในหมู่ที่ 5 ตำบลบางพึ่ง อำเภอพระประแดง จังหวัดสมุทรปราการ มีสถาปัตยกรรมแบบวัดพุทธจีน
ประวัติ.
พงศาวดารระบุว่า พระบาทสมเด็จพระพุทธเลิศหล้านภาลัยโปรดเกล้าฯ ให้กรมหมื่นศักดิพลเสพเป็นแม่กองสร้างเมืองนครเขื่อนขันธ์ที่ยังค้างอยู่ให้เสร็จ โดยได้มีการสร้างป้อมเพชรหึงษ์และขุดคลองลัดขึ้นด้วย กรมหมื่นศักดิพลเสพทรงสร้างวัดขึ้นแห่งหนึ่งในคลองลัด พระราชทานนามว่า "วัดไพชยนต์พลเสพย์" แต่สมเด็จพระเจ้าบรมวงศ์เธอ กรมพระยาดำรงราชานุภาพได้ทรงสันนิษฐานว่า เมื่อแรกสร้างในสมัยพระบาทสมเด็จพระพุทธเลิศหล้านภาลัย วัดนี้น่าจะเรียกว่า วัดกรมศักดิ หรือ วัดปากลัด และในสมัยพระบาทสมเด็จพระนั่งเกล้าเจ้าอยู่หัว คงเรียกว่า วัดวังหน้า จากนั้นพระบาทสมเด็จพระจอมเกล้าเจ้าอยู่หัวคงจะพระราชทานนามใหม่ว่า "วัดไพชยนต์พลเสพย์"
อาคารเสนาสนะและปูชนียวัตถุ.
พระอุโบสถลักษณะก่ออิฐถือปูน ทรงจีน กว้าง 8 วา 3 ศอก ยาว 12 วา ด้านในมีเสารายใหญ่ ไม่มีช่อฟ้าใบระกา แต่มีใบเสมาหินทรายสีเขียว หัวบันไดประดับหินสิงโตจีน ภายในผสมผสานศิลปะไทย สลักลายรดน้ำ ลงรักปิดทองเป็นรูปป่าหิมพานต์และสิงสาราสัตว์ดึกดำบรรพ์ที่บานหน้าต่าง ยังมีวิหารทิศอีก 4 หลัง ลักษณะทรงจีนเช่นกัน ภายในวิหารมีกลุ่มประติมากรรมรูปเทวดาซึ่งมีสีกายต่าง ๆ รวมถึงพระพรหมซึ่งมีสี่หน้า เชื่อว่าเป็นเทวดาประดับพระเมรุวังหน้า รัชกาลที่ 3
พระประธานปางมารวิชัย หน้าตักกว้าง 2 ศอกเศษ ประดิษฐานบนบุษบกทำด้วยไม้สัก บุษบกยอดปรางค์นี้ กรมพระราชวังบวรฯ รัชกาลที่ 1 ทรงสร้างประดิษฐานพระพุทธสิหิงค์ ณ พระที่นั่งพุทไธสวรรย์ แต่เมื่อกรมพระราชวังบวรฯ สวรรคต มีผู้ร้ายขึ้นลักเครื่องบูชาในพระที่นั่งพุทไธสวรรย์ จึงได้มีการเชิญพระพุทธสิหิงค์ลงมาไว้ในพระอุโบสถวัดพระศรีรัตนศาสดาราม ส่วนบุษบกยอดปรางค์ยังอยู่ในพระที่นั่นพุทไธสวรรย์ ในสมัยรัชกาลที่ 2 ไม่ได้เชิญพระพุทธสิหิงค์กลับไปไว้วังหน้า บุษบกนั้นตั้งว่างอยู่เปล่า จนในสมัยรัชกาลที่ 3 กรมพระราชวังบวรมหาศักดิพลเสพ จึงโปรดฯ ให้เอาบุษบกยอดปรางค์มาประดิษฐานพระประธานที่ในพระอุโบสถวัดไพชยนต์พลเสพย์
พระพุทธรูปหล่อ ปางหลวงพ่อเนตร ที่ซุ้มมุขหน้าพระวิหาร 1 องค์ สูง 1 วา 9 นิ้ว ไม่ทราบว่าสร้างเมื่อใด คูหาตามฝาผนังวิหารชั้นในมีพระพุทธรูปนั่งอยู่รอบรวม 44 องค์ หน้าตักกว้างประมาณ 16 นิ้ว ในซุ้มมุขหลังพระวิหารมีรอยพระพุทธบาทจำลอง
จูด เบลลิงงัม

จูด วิกเตอร์ วิลเลียม เบลลิงงัม (เกิด 29 มิถุนายน ค.ศ. 2003) เป็นนักฟุตบอลอาชีพชาติอังกฤษ ปัจจุบันลงเล่นตำแหน่งกองกลางให้แก่เรอัลมาดริดและทีมชาติอังกฤษ เขาคว้าอันดับสามในการประกาศบาลงดอร์ 2024 และนักฟุตบอลชายยอดเยี่ยมของฟีฟ่าในปีเดียวกัน เบลลิงงัมได้รับการยกย่องเป็นหนึ่งในนักฟุตบอลที่ฝีเท้าดีที่สุดในปัจจุบัน
เบลลิงงัมเข้าร่วมทีมเยาวชนของสโมสรฟุตบอลเบอร์มิงแฮมซิตี และกลายเป็นผู้เล่นอายุน้อยที่สุดที่ได้ลงสนามให้ทีมชุดใหญ่ภายหลังลงสนามนัดแรกใน ค.ศ. 2019 ด้วยวัย 16 ปี และ 38 วัน โดยได้ลงเล่นสม่ำเสมอในฤดูกาล 2019–20 จากนั้น เขาย้ายไปร่วมทีมโบรุสซีอาดอร์ทมุนท์ ในเดือนกรกฎาคม ค.ศ. 2020 และสร้างสถิติใหม่ของสโมสรได้ทันทีจากการลงสนามในนัดแรกด้วยการเป็นผู้เล่นอายุน้อยที่สุดที่ทำประตูในการแข่งขันทางการ และตลอดช่วงเวลา 3 ฤดูกาลที่เยอรมนี เขาลงสนามให้สโมสรจำนวน 132 นัดทุกรายการ และชนะเลิศเดเอ็ฟเบ-โพคาล ฤดูกาล 2020–21 เบลลิงงัมพัฒนาฝีเท้าอย่างโดดเด่นและพาสโมสรคว้าอันดับ 2 ในบุนเดิสลีกา ฤดูกาล 2022–23 และทำให้เขาคว้ารางวัลผู้เล่นยอดเยี่ยมประจำฤดูกาลของบุนเดิสลีกา ต่อมาในปีเดียวกัน เขาคว้ารางวัลโกลเดินบอยสำหรับนักฟุตบอลอายุต่ำกว่า 21 ปีที่มีผลงานโดดเด่นและลงเล่นในลีกสูงสุดของยุโรป รวมทั้งถ้วยรางวัลกอปาสำหรับนักฟุตบอลที่มีผลงานดีที่สุดตลอดฤดูกาลที่ผ่านมา
ในฤดูกาล 2023–24 เบลลิงงัมย้ายไปร่วมทีมเรอัลมาดริดด้วยค่าตัวสูงถึง 103 ล้านยูโร และในฤดูกาลแรกเขาก็กลายเป็นผู้ทำประตูสูงสุดในลาลิกาของทีม มีส่วนสำคัญพาทีมชนะเลิศสองถ้วยรางวัลใหญ่ ได้แก่ ลาลิกา และยูฟ่าแชมเปียนส์ลีก และได้รับการคัดเลือกให้เป็นผู้เล่นยอดเยี่ยมประจำฤดูกาลของลาลิกา และรับการคัดเลือกเข้าสู่ทีมยอดเยี่ยมโดย "FIFPRO World 11" สองสมัยติดต่อกันใน ค.ศ. 2023–24 ตามด้วยอันดับสามในการประกาศรางวัลบาลงดอร์และนักฟุตบอลชายยอดเยี่ยมของฟีฟ่า
สำหรับการแข่งขันระดับทีมชาติ เบลลิงงัมมีส่วนร่วมทั้งทีมชาติอังกฤษรุ่นอายุต่ำกว่า 15 ปี, 16 ปี, 17 ปี และ 21 ปี ก่อนจะลงสนามในนามทีมชุดใหญ่ครั้งแรกในเดือนพฤศจิกายน ค.ศ. 2020 และมีส่วนร่วมในการแข่งขันรายการใหญ่ทั้งฟุตบอลชิงแชมป์แห่งชาติยุโรป 2020, 2024 และฟุตบอลโลก 2022 ซึ่งทีมชาติอังกฤษคว้าตำแหน่งรองชนะเลิศในสองรายการแรก
บุษบก

บุษบก คืองานครุภัณฑ์ของไทยประเภทหนึ่ง นิยมสร้างทำขึ้นสำหรับประดิษฐานสิ่งที่ควรสักการะทางพุทธศาสนา เช่น พระพุทธรูป พระธาตุเจดีย์ หรือใช้เป็นบุษบกธรรมาสน์ สำหรับภิกษุใช้ขึ้นสวดในวันธรรมสวนะ หรือเป็นส่วนหนึ่งของอาคารพระราชวัง ใช้เป็นที่พระเจ้าแผ่นดิน หรือพระมหาอุปราชประทับว่าราชการ
ในงานเครื่องยอดบุษบกและมณฑป งานขนาดเล็กคือ บุษบก เป็นงานครุภัณฑ์ลักษณะเป็นเรือนโล่งทุกด้านไม่ทำฝาผนังกั้นและมีฐานสูง มีหลังคาซ้อนชั้นเป็นยอดแหลม มีบันแถลง (ส่วนที่คล้ายกระจัง) ประดับโดยรอบ ส่วนงานขนาดใหญ่ ได้แก่ พระมณฑป ตั้งบนฐานทึบ ไม่สูงมากเมื่อเทียบกับส่วนเรือน แต่หากมีมุขเรียกว่า ปราสาท ถ้าเข้าได้หลายคนเรียก มณฑป ถ้าเข้าได้คนเดียวเรียกว่า บุษบก 
บุษบกในสมัยกรุงศรีอยุธยามีการใช้สอยเป็นบุษบกประดิษฐานที่สำคัญทางพุทธศาสนา เช่นพระพุทธรูป หรือบุษบกกิจการในสถาบันพระมหากษัตริย์ เช่น พระราชยาน ราชรถ เรือพระที่นั่ง พบบุษบกธรรมาสน์ มักทำเป็นเครื่องยอดขนาดย่อ เช่น ธรรมาสน์ วัดศาลาปูนวรวิหาร จังหวัดพระนครศรีอยุธยา, ธรรมาสน์วัดครุฑธาราม จังหวัดพระนครศรีอยุธยา
เครื่องยอดบุษบกในสมัยรัตนโกสินทร์มีรูปแบบสืบเนื่องจากอยุธยาตอนปลายแต่เคร่งครัดกว่า รูปแบบบุษบกในสมัยรัตนโกสินทร์ ได้แก่ บุษบกลอยตัว เช่น พระที่นั่งราเชนทรยาน บุษบกประดิษฐานพระแก้วมรกต รูปแบบบุษบกท้ายเกริน เช่น บุษบกมาลามหาจักรพรรดิพิมาน พระมหาพิชัยราชรถ
อาร์มีเนียนคัพ

อาร์มีเนียนคัพ  เป็นการแข่งขันฟุตบอลถ้วยหลักของประเทศอาร์มีเนีย เริ่มจัดการแข่งขันใน ค.ศ. 1939 ซึ่งเป็นช่วงที่อาร์มีเนียยังคงเป็นส่วนหนึ่งของสหภาพโซเวียต เดิมอาร์มีเนียนคัพเคยเป็นการแข่งขันรอบคัดเลือกของโซเวียตคัพ ต่อมาหลังจากที่อาร์มีเนียได้รับเอกราชใน ค.ศ. 1992 ฟุตบอลถ้วยนี้ได้รู้จักกันในชื่อ อินดิเพนเดนซ์คัพ โดยนัดชิงชนะเลิศของถ้วยนี้จัดขึ้นในวันที่ 9 พฤษภาคมของทุกปี
อาร์มีเนียนซูเปอร์คัพ

อาร์มีเนียนซูเปอร์คัพ เป็นการแข่งขันระหว่างทีมชนะเลิศอาร์มีเนียนพรีเมียร์ลีกกับทีมชนะเลิศอาร์มีเนียนคัพ จัดขึ้นในเดือนพฤษภาคมของทุกปี สโมสรที่ชนะเลิศในรายการนี้มากที่สุดคือพียูนิก ซึ่งชนะเลิศ 9 สมัย รองลงมาคือ สโมสรชีรัก
ตูอีโตงาเฟฟีเน

ตูอีโตงาเฟฟีเน หรือ ตูอีโตงาสตรี  เป็นพระราชอิสริยยศของพระทายาทฝ่ายหญิงพระองค์ใหญ่ในตูอีโตงา ซึ่งเป็นผู้นำทางจิตวิญญาณของตองงา ในอดีตผู้ดำรงตำแหน่งตูอีโตงาเฟฟีเนถือได้ว่ามีสถานะทางสังคมสูงกว่าตูอีโตงาด้วย ปัจจุบันไม่มีการให้พระอิสริยยศนี้แก่ผู้ใด อ้างตามธรรมเนียมคาดว่าเจ้าหญิงซีนาอีตากาลาอีลางีเลกา พระราชธิดาในพระเจ้าอูลูอากีมาตาที่ 1 เป็นผู้ดำรงตำแหน่งตูอีโตงาเฟฟีเนพระองค์แรก การอภิเษกสมรสของตูอีโตงาเฟฟีเนกับชายชาวตองงาถูกมองว่าไม่เหมาะสม โดยมีการคาดหวังว่าตูอีโตงาเฟฟีเนจะประพฤติพรหมจรรย์หรือมิฉะนั้นต้องอภิเษกสมรสกับชาวต่างถิ่นผู้ทรงศักดิ์ ตูอีโตงาเฟฟีเนพระองค์แรกอภิเษกสมรสกับผู้ทรงศักดิ์ชาวฟีจี ซึ่งก่อให้เกิดราชตระกูลฟีจีหรือฮาอะฟาเลฟีซี ตูอีโตงาเฟฟีเนในรุ่นถัดมาก็ได้รับการคาดหมายให้อภิเษกสมรสกับฮาอะฟาเลฟีซีด้วย กลยุทธ์การอภิเษกสมรสระหว่างตูอีโตงาเฟฟีเนกับชนต่างถิ่นนั้นเป็นการช่วยรักษาความมั่นคงในตำแหน่งให้กับตูอีโตงา มิเช่นนั้นพระธิดาของตูอีโตงาเฟฟีเนจะดำรงพระอิสริยยศเหนือกว่าตูอีโตงาได้
การดำรงพระอิสริยยศตูอีโตงาเฟฟีเนเป็นการดำรงพระอิสริยยศตลอดพระชนม์ชีพ อย่างไรก็ตาม พระองค์จะดำรงตำแหน่งผู้นำทางจิตวิญญาณสูงสุดของตองงาจนกระทั่งพระองค์มีพระธิดา การมีพระธิดานั้นส่งผลให้พระธิดามีสถานะเป็นผู้นำทางจิตวิญญาณสูงสุดของตองงาทันที โดยจะมีพระอิสริยยศว่าตามาฮา ("ธิดาศักดิ์สิทธิ์")
กลุ่มค่ายปรับทัศนคติซินเจียง

กลุ่มค่ายปรับทัศนคติซินเจียง  มีชื่ออย่างเป็นทางการว่า ศูนย์อาชีวศึกษาและฝึกอบรมอาชีพ  โดยพรรคคอมมิวนิสต์จีน (Communist Party of China; CPC) และรัฐบาลของประเทศจีน เป็นกลุ่มของค่ายกักกันที่ดำเนินการโดยรัฐบาลเขตปกครองตนเองซินเจียงอุยกูร์และคณะกรรมการพรรคประจำมณฑล โดยมีเป้าหมายเพื่อการปลูกฝังค่านิยมใหม่ (indoctrinating) ให้กับชาวอุยกูร์และชาวมุสลิมอื่น ๆ นับตั้งแต่ปี 2017 เพื่อเป็นส่วนหนึ่งของ "สงครามของประชาชนต่อการก่อการร้าย" ที่ประกาศในปี 2014 ค่ายกักกันเหล่านี้ตั้งขึ้นโดยรัฐบาลของเลขาธิการพรรคคอมมิวนิสต์จีน สี จิ้นผิง และนำโดยเลขาธิการคณะกรรมการพรรค เฉิน หวงกั๋ว ค่ายกักกันเหล่านี้มีการรายวานว่าบริหารงานไปโดยอยู่นอกเหนือกฎหมายของจีน; ชาวอุยกูร์จำนวนมากถูกกักกันในค่ายโดยไม่มีหมายเรียกและไม่ได้มีการกระทำขัดต่อกฎหมายใด ๆ เจ้าหน้าที่ท้องถิ่นมีรายงานว่ามีการกักตัวชาวอุยกูร์หลายร้อยหลายพันคนในค่ายกักกันเหล่านี้ เช่นเดียวกับบุคคลที่เป็นชนกลุ่มน้อยทางชาติพันธุ์อื่น ๆ เพื่อเป้าหมายที่ระบุว่าเป็นการจัดการกับแนวคิดสุดขั้วและการก่อการร้าย และเพื่อเป็นการสนับสนุนการทำให้เป็นจีน (Sinicization).
ข้อมูลเมื่อ 2018[ [update]] มีการประมาณว่าเจ้าหน้าที่ทางการของจีนอาจมีการควบคุมตัวบุคคลกว่าหลายร้อย หลายพัน หรืออาจถึงหนึ่งล้านคนที่เป็นชาวอุยกูร์ คาซัก คีร์กีซ และชาวเติร์กมุสลิมอื่น ๆ, คริสต์ชน รวมถึงพลเมืองต่างชาติอื่น ๆ เช่นชาวคาซักสถาน ถูกกักตัวอยู่ภายในค่ายกักกันลับ ๆ ที่ตั้งอยู่กระจายไปทั่วทั้งภูมิภาค
การทำให้เป็นจีนในทิเบต

การทำให้เป็นจีนในทิเบต  เป็นวลีที่ใช้เพื่อวิจารณ์การปกครองทิเบตโดยประเทศจีน เพื่ออ้างถึงการกลืนกินทางวัฒนธรรมที่เกิดขึ้นในพื้นที่ทิเบตใต้การปกครองของจีน (รวมทั้งเขตการปกครองตนเองทิเบตและพื้นที่การปกครองตนเองของชาวทิเบต) และได้ทำให้ชาวทิเบตกลายเข้าเป็นส่วนหนึ่งของสังคมจีนกระแสหลัก ซึ่งปรากฏชัดเจนนับตั้งแต่การรวมทิเบตเข้าเป็นส่วนหนึ่งของสาธารณรัฐประชาชนจีนในปี ค.ศ. 1950–1951 นักวิจารณ์ต่าง ๆ ระบุว่าการที่ชาวจีนฮั่นอพยพโยกย้ายเข้ามาในพื้นที่ทิเบตภายใต้การสนับสนุนของรัฐบาลจีนนั้นเป็นองค์ประกอบสำคัญของกระบวนการทำให้เป็นจีน
รัฐบาลทิเบตพลัดถิ่นระบุว่านโยบายของจีนมีผลต่อการหายไปขององค์ประกอบต่าง ๆ ของวัฒนธรรมทิเบต สิ่งนี้เรียกว่า "การฆ่าล้างเผ่าพันธุ์ทางวัฒนธรรม" (cultural genocide) ในทางกลับกัน รัฐบาลจีนยืนยันว่านโยบายเหล่านี้ดำเนินไปเพื่อเป็นประโยชน์ต่อทิเบต และการเปลี่ยนแปลงทางสังคมและวัฒนธรรมเป็นผลมาจากการทำให้ทันสมัย รัฐบาลจีนระบุว่าเศรษฐกิจของทิเบตได้ขยายตัวขึ้น การบริการและโครงสร้างพื้นฐานที่ได้รับการพัฒนาได้ทำให้คุณภาพชีวิตของชาวทิเบตดีขึ้น ส่วนภาษาทิเบตและวัฒนธรรมทิเบตนั้นก็ได้รับการปกป้องไว้
การให้ระดับผลการเรียน

การให้ระดับผลการเรียน  เป็นกระบวนการวัดระดับความสำเร็จในรายวิชาหรือหลักสูตรอย่างมีมาตรฐาน อาจใช้เป็นระบบตัวอักษร (เช่น จาก A ถึง F) ระบบตัวเลข (เช่น 1 ถึง 4) หรือระบบร้อยละก็ได้ ในบางประเทศสามารถนำผลการเรียนที่ได้หาค่าเฉลี่ยจากผลการเรียนที่ผู้เรียนเรียนได้ในขณะนั้นหรือในภาคเรียนนั้น คำนวณออกมาเป็น ผลการเรียนเฉลี่ย หรือ GPA ซึ่งส่วนใหญ่จะพบการคำนวนผลการเรียนในระดับมัธยมศึกษา ปริญญาตรีและบัณฑิตศึกษา หรือในบางครั้งอาจมีการใช้ผลการเรียนเฉลี่ยเพื่อใช้พิจารณาการรับเข้าทำงานและการศึกษาต่อในระดับที่สูงขึ้น นอกจากนี้ยังมีคำศัพท์อีกหนึ่งคำที่เกี่ยวข้องกับการให้ระดับผลการเรียนคือ ผลการเรียนเฉลี่ยสะสม (CGPA) ซึ่งเป็นการวัดผลการเรียนของผู้เรียนตลอดหลักสูตร
การประท้วงโดยเผาตัวตายของชาวทิเบตในประเทศจีน

การประท้วงโดยการจุดไฟเผาตนเองของชาวทิเบตในประเทศจีน เป็นการประท้วงของชาวทิเบต ที่ซึ่งข้อมูลจากวันที่ 5 มิถุนายน 2017 มีชาวทิเบต 148 เสียชีวิตจากการประท้วงเผาตนเองนี้ตั้งแต่ 27 กุมภาพันธ์ 2009 การจุดไฟเผาตนเองในทิเบตนั้นเริ่มมีรายงานครั้งแรกในวันที่ 27 กุมภาพันธ์ 2009 เมื่อตาเปย์ (Tapey) สามเณรจากกีรติโกมปา จุดไฟเผาตนเองกลางตลาดแห่งหนึ่งในเมือง Ngawa City, Ngawa County, เสฉวน ต่อมาในปี 2011 ได้มีกระแสการจุดไฟเผาตนเองของชาวทิเบตในทิเบต อินเดีย และเนปาล ตามหลังเหตุการณ์ที่พุนตซอก (Phuntsog) เมื่อ 16 มีนาคม 2011 ใน Ngawa County, เสฉวน การประท้วงนี้ยังคงดำเนินอยู่ในปัจจุบัน การประท้วงผ่านการจุดไฟเผาตนเองนั้นมีเป้าหมายหลักเพื่อเป็นการเรียกร้องเอกราชของทิเบตคืนจากการปกครองของรัฐบาลจีนโดยไม่ชอบธรรม และเพื่อเรียกร้องให้รัฐบาลจีนหยุดฆ่าล้างเผ่าพันธ์ุทางวัฒนธรรมของทิเบต
ผู้ประท้วงที่จุดไฟเผาตนเองส่วนใหญ่เป็นพระภิษุและภิกษุณี หรือผู้ที่เคยบวชในพุทธศาสนา มีบางส่วนเป็นวัยรุ่น เหตุจุดไฟเผาตนเองเพื่อประท้วงส่วนมากเกิดขึ้นในจังหวัดเสฉวนของจีน โดยเฉพาะบริเวณโดยรอบสำนักกีรติ (Kirti Monastery) ในเมือง Ngawa City, Ngawa County จังหวัดเสฉวน ส่วนพื้นที่อื่น ๆ เช่น Gansu, Qinghai และ เขตปกครองตนเองทิเบต นอกจากนี้ยังมีเหตุประท้วงโดยการเผาตนเองเกิดขึ้นในประเทศอินเดีย และในกรุงกาฐมาณฑุ ประเทศเนปาลเช่นกัน
ข้อมูลจากรอยเตอส์ระบุว่าองค์ดาไลลามะเคยกล่าวไว้เมื่อเดือนมีนาคม 2012 ว่าท่านไม่สนับสนุนการประท้วงนี้ แต่ชื่นชมในความกล้าหาญของผู้ที่เกี่ยวข้องในการจุดไฟเผาตนเองนี้ และกล่าวโทษว่ามูลเหตุนั้นมากจาก "การฆ่าล้างเผ่าพันธุ์ทางวัฒนธรรม" (cultural genocide) ของรัฐบาลจีน
ผลกระทบ.
การจุดไฟเผาตนเองเพื่อประท้วงการยึดครองทิเบตโดยจีนนั้นมีผลกระทบที่มากกว่าการประท้วงต่าง ๆ ที่เคยมีมา ถึงแม้จะมีผู้เสียชีวิตจำนวนมากจากการประท้วงของบาวทิเบตเมื่อปี 2008 ทั้งที่เป็นชาวทิเบตและชาวจีนฮั่นในทิเบต จำนวนผู้เสียชีวิตนั้นกลับไม่ถูกรายงานโดยรัฐบาลจีน ในขณะที่การจุดไฟเผาตนเองเพื่อประท้วงนั้นสร้างภาพที่ติดตรึงและมีผลกระทบมาก และสามารถถูกส่งต่อเพื่อเผยแพร่และตีพิมพ์โดยข่าวและผู้สนับสนุนได้โดยง่าย ประกอบกับการเข้าถึงอินเตอร์เน็ตของชาวทิเบต แม้ในพื้นที่ห่างไกลของจีน
อย่างไรก็ตาม พื้นที่เสี่ยงต่าง ๆ ของทิเบตเหล่านี้มักถูกตัดการสื่อสารโดยรัฐบาล การตัดการสื่อสาร ประกอบกับการห้ามไม่ให้นักข่าวต่างชาติและผู้ตรวจการณ์ด้านสิทธิมนุษยชน เดินทางเข้ามาในพื้นที่ ส่งผลให้การรับรู้ข้อมูลเกี่ยวกับการเผาตนเองประท้วงนั้นเป็นไปได้อย่างยากลำบาก อย่างไรก็ตามได้มีองค์กรต่าง ๆ เช่น ขบวนการปลดปล่อยทิเบต ได้ทำรายชื่อเหตุการณ์ที่มีการอัปเดตตลอดเวลา